事中，升任户科左给事中。上尝诮让冢宰，疏言待大臣当以礼。有武臣谋柄锦衣事，疏言其家贵盛烜赫，勋戚无与比，物忌大满，宜折其萌芽。常州人輓输至京，米未入仓，横遭严谴，疏言小民道途劳困，直以官吏需索过当，不满其意，故被重劾，愿上裁之。皆不报。而在廷以爲知大体。缅甸在西南彝中，未尝侵叛，会与三宣搆怨，小相攻杀，而侥幸者自诡缅不足平，可借以为功，遂用二十万众，劳费数岁，云南骚然。先芳奏言蜀之播、滇之缅，本皆不足动王师，乞敕边臣无敝所恃，以事无用事平之，后人益思其言。升四川布政使司参议，未半岁而卒。漕折之着为令也，赞成